বানিয়াচঙ্গ উপজেলার আতুকুড়া গ্রামের কৃষক নূরুল আমীন জানান, হাফরার হাওরে উপরে জমিগুলোতে ধান রোপন কাজ শেষ হয়ে গেছে। কিন্তু চলতি বছর শুকনো মৌসুমে বোরো আবাদকালীন সময়ে জমিতে এখনও পানি জমে থাকার কারণে ধান রোপন করা কৃষকদের সম্ভব হচ্ছে না। গত বছর হাফরার হাওরে নিচু জমিগুলো থেকে ধান তুলতে পারেনি। এবারও মনে হয় এসব জমিগুলোতে ধান চাষ করাই সম্ভব হবে না। এ ব্যাপারে কৃষি বিভাগ থেকে আমাদের এলাকার কৃষকরা কোন পরামর্শ পাচ্ছে না। আমরা পানি নিস্কাশনের জন্য কর্তৃপক্ষের দৃষ্টি কামনা করছি।